jkorsvik/nowiki_second_scrape_merged huggingface dataset:
Slaget ved Bukow (1565)

Slaget ved Bukow den 4. juni 1565 mellom den svenske krigsflåten på 48 skip og den allierte krigsflåten på 39 skip under den nordiske syvårskrigen fant sted utenfor Mecklenburgbukten på den nordtyske kysten. 
Den svenske admiralen, Klaes Horn, hadde kommet overraskende på de allierte ved å dra ut svært tidlig i det nye året med en stor armada med en hittil usett ildkraft og over åtte tusen mann ombord. Etter å ha utslettet blokadestyrken ved Bornholm og Rügen, dro Horn til Øresund og lå der uforstyrret til allmenn bestyrtelse for de allierte i tre dager. Så snart vinden snudde, dro Horn sørover for å sikre overgangen for transportflåter fra de nordtyske havnene til Sverige. To dager senere fulgte den danske admiralen Trolle ombord på «Jægermester» etter svenskene fra København. Fire dager senere fant de allierte svenskene utenfor Bukow, og det kom til et voldsomt sjøslag. Flaggskipet «Jægermester» gikk umiddelbart til angrep med seks andre skip uten at resten av flåten kom med, og svenskene klarte å holde stand. Taktisk sett ble det uavgjort ettersom ingen av partene vant noe av betydning, men de allierte var tvunget til å overlate herredømmet over havet til svenskene.
Den tapre og populære admiral Herluf Trolle hadde blitt alvorlig skadet, og skulle senere, den 25. juni, dø av sårene. Hans død ble et meget hardt slag mot moralen ombord på den allierte flåten som kom under kommando av Otto Rud. Den 3. juli dro de allierte til sjøs på nytt for å søke et oppgjør om herredømmet over Østersjøen.
Per A. Thorbjørnsen

Per Armand Thorbjørnsen (født 3. juli 1952 i Bergen) er en norsk politiker som representerer Venstre. Han var gruppeleder for Stavanger Venstres bystyregruppe 1991–2019. Han var medlem av formannskapet 1991–2019 og kommunalutvalget 1995–2019.Thorbjørnsen var leder for kommunalstyret for miljø og utbygging 2015–2019. Han var nestleder av kommunalstyret for levekår 2011–2015. 
Han er en sterk tilhenger av kollektivtransport, og han har engasjert seg sterkt i debatten om Stavangers utfordringer innen en rekke områder, blant annet helse, kollektivsatsing og bymiljø.Han var i 13 år, fra 1982 til 1995, med i ledelsen av Rogaland A Senter. I 1995 ble han daglig leder for stiftelsen Psykiatrisk Opplysning. Han var med å bygge organisasjonen til å bli et sterkt talerør for psykisk helse. I 14 år var han organisatorisk leder for Schizofrenidagene som har vokst til å bli den største konferanse i Norden innen sitt fagområde.
Under landsmøte til Venstre i 2012 var hovedtema for møtet velferdspolitikk. Grunndokumentet med forslag til ny politikk var lagt fram av et utvalg ledet av Thorbjørnsen.


== Referanser ==


== Kilder ==
Rosenkilden om Per A. Thorbjørnsen
Venstre om Per A. Thorbjørnsen
Det andre slaget ved Bornholm (1565)

Det andre slaget ved Bornholm som også er bedre kjent som slaget ved Bornholm, er det blodigste sjøslaget i historien mellom nordiske folk som hadde funnet sted. Under den nordiske syvårskrigen sloss svenskene med danskene som var i allianse med den tyske byen Lübeck, om herredømmet over Østersjøen og oppgjøret mellom Bornholm og Rügen var krigens største sammenstøt til sjøs med 48 svenske og 35 allierte krigsskip. 
De allierte ble påført et avgjørende nederlag med tapet av flaggskipet «Jægermester» samt admiral Otto Rud som måtte overgi seg til sin svenske motpart, Klaes Horn. Tapstallene og antall tapte skip er usikkert, men er senere oppgitt til over 4 000 mann hos de allierte inkludert krigsfanger og opptil 2 000 mann hos svenskene som hadde tapt flere skip.
Bujumbura internasjonale lufthavn

Aéroport international Melchior Ndadaye de Bujumbura (IATA: BJM, ICAO: HBBA) er en flyplass i Bujumbura, hovedstaden i Burundi.
I 2004 betjente flyplassen 85 434 passasjerer og 301493 passasjerer i 2014.


== Selskaper ==
Air Burundi (Kigali)
Brussels Airlines (Brussel)
Ethiopian Airlines (Addis Ababa, Kigali)
Interlink Airlines (Johannesburg)
Kenya Airways (Nairobi)
Rwandair Express (Kigali)
Air Tanzania ( Dar-es-Salaam)


== Gallery ==
Fisherman’s Wharf

Fisherman's Wharf kan vise til:

Fisherman's Wharf (San Francisco) – turistattraksjon i San Francisco i California.
Fisherman's Wharf (Monterey) – en historisk fiskebrygge i Monterey, California.
«Fisherman's Wharf» – en sang skrevet av den kanadiske folkemusikeren Stan Rogers
Snarumselva

Snarumselva er ei elv som renner mellom Krøderen (130,6-133,2 moh.) i Krødsherad kommune og Geithus i Modum kommune. Elvestrekningen utgjør cirka 50 km og total fall er cirka 100 m. Strekningen fra Kaggefoss til utløpet nedenfor Gravfoss kalles også Kista. Nedbørsfeltet er på cirka 5257 km². Elva renner sammen med Drammenselva like nedenfor Gravfossdammen, ved Geithus stasjon (33 moh.). Den tømmer således Hallingdalsvassdraget til Drammensvassdraget.
To fosser i Snarumselva er utnyttet for kraftproduksjon, Ramfoss kraftverk (30 MW) ved Ramfoss og Kaggefoss kraftverk (85,5 MW) ved Kaggefoss.
Snarumselva er kjent som ei god fiskeelv. Det fiskes tradisjonelt etter både ørret, gjedde, abbor, ål og røye. På strekningen Kaggefoss og Gravfoss er det fine stryk og høler med god bestand av ørret. Ørret på 0,5-1 kg er vanlig, men den kan bli mye større enn det. I den stilleflytende delen av elva, ovenfor Kaggefoss dominerer gjedde og abbor, og abboren kan nå stor størrelse der. Eksemplarer på 1-1,5 kg er ikke uvanlige.


== Referanser ==
Buskerud hovedgård

Buskerud hovedgård (også kalt Buskerud gård) er en gammel storgård og godseiendom i Modum kommune, som har gitt navn til Buskerud fylke. Gården het opprinnelig Biskopsrud og ligger på vestsida av Drammenselva ved Åmot. Den er trolig ryddet på 1000- eller 1100-tallet og den tilhørte i middelalderen biskopen av Hamar. Ved reformasjonen (ca. 1536–1539) overtok kongen alt kirkens gods og gården ble bosted for kongens fogder. 
Gården hadde svære privilegier, så som skattefritak, og fritak for verneplikt, både for eierne og de som arbeidet på gården. Gården hadde førsterett på tømmerkjøp i fire mils omkrets og også retten til laksefiske i Døvika (ved Døvikfoss). Fram til 1657 var det 16 kongelige fogder på Buskerud. Ikke alle nøyde seg med den betalingen de fikk for jobben med å drive inn skatter og avgifter. Mange av dem drev med handelsvirksomhet med trelast, skoghandel og gårdhandel. Ikke minst drev de pantsetting av gårdsbruk som hadde dårlig økonomi. Mange av fogdene så at laksefisket i Døvika var vel så lønnsomt som selve gårdsdriften.
Kongens økonomi gjode at han måtte selge gården. De mest kjente eierne var Collett-familien. Peter Collett (født 1740) kjøpte gården i 1762 og den var i familiens eie fram til 1883. Gården ble bl.a. eid av høyesterettsdommer Peter Collett, av sønnen John Collett og sønnesønnen Albert Collett. I Collettiden ble det oppført en herskapsbygning med navnet Colletthuset.
Gården er nå skole. Buskerud landbruksskole (nå Buskerud videregående skole avd. Buskerud) startet undervisningen i 1912.


== Referanser ==


== Eksterne lenker ==
Rosthaug videregående skole Arkivert 31. august 2008 hos Wayback Machine.
«Buskerud hovedgård». Kulturminnesøk. Riksantikvaren – Direktoratet for kulturminneforvaltning. 


== Artikler ==
Thure Lund (1993). «Storgården Buskerud». Gamle Modum, Årsskrift for Modum Historielag.
Randy Couture

Randy Couture (født 22. juni 1963) er en amerikansk gresk-romersk bryter, bryter, MMA-utøver og skuespiller. 
Han er én av to utøvere (den andre er BJ Penn) som har holdt mesterskapstitler i to forskjellige vektklasser, tungvekt og lett tungvekt, i MMA-organisasjonen Ultimate Fighting Championship. Han er også den eneste som har holdt deres tungvekttittel ved fem forskjellige anledninger. Han er i tillegg et medlem i UFCs Hall of Fame, og har spilt i flere spillefilmer, bl.a. The Scorpion King 2, Redbelt, The Expendables, Relentless og Big Stan.


== Referanser ==


== Eksterne lenker ==
(en) Offisielt nettsted 
(en) Randy Couture – kategori av bilder, video eller lyd på Commons 
(en) Randy Couture – FILA 
(en) Randy Couture – Sherdog 
(en) Randy Couture på Internet Movie Database 
(sv) Randy Couture i Svensk Filmdatabas 
(da) Randy Couture på Scope 
(fr) Randy Couture på Allociné 
(en) Randy Couture på AllMovie 
(en) Randy Couture hos Rotten Tomatoes 
(en) Randy Couture hos The Movie Database
Ticket to Ride (andre betydninger)

«Ticket to Ride» er en Beatles-sang fra albumet Help!.
Ticket to Ride kan også henvise til:

Ticket to Ride (brettspill), et brettspill utviklet av Alan R. Moon med jernbane som tema.
Ticket to Ride (videospill), et videospill for Xbox Live Arcade, basert på brettspillet.
Ticket to Ride (bok), en bok av Larry Kane om The Beatles.
Ticket to Ride (album), et musikkalbum av The Carpenters.
Ticket to Ride (World Snowboard Tour).
Ticket to Ride (roman), en roman av Dennis Potter.
Andrés Gómez

For den meksikanske basketballspilleren, se Andrés Gómez (basketballspiller)Andrés Gómez (født 27. februar 1960, i Guayaquil, Ecuador) er en venstrehendt tidligere profesjonell tennisspiller fra Ecuador.


== Tenniskarrieren ==
Andrés Gómez ble profesjonell ATP-spiller i 1979 og spilte tourtennis til 1995. Han vant totalt 21 single- og 33 doubletitler. Som best var han ranket som nummer 4 i single (juni 1990) og som nummer 1 i double (september 1986). Han spilte totalt inn 4,385,130 amerikanske dollar i prispenger.
Gómez var en meget dyktig singlespiller, spesielt på grusunderlag. Han vant sine 21 titler 1981-91, 16 av disse i grusturneringer. Hans beste sesong var 1984, da han vane 5 singletitler på ATP-touren. Blant merittene er to seire i det åpne italienske mesterskapet (1982, finaleseier over amerikaneren Eliot Teltscher med 6-2, 6-3, 6-2 og 1984, finaleseier over amerikaneren Aaron Krickstein med 2-6, 6-1, 6-2, 6-2). Han finalebeseiret også spillere som Yannick Noah og Mats Wilander i grusturneringer. 
Sin største singletittel vant Gómez i 1990 i French Open, da han beseiret amerikaneren Andre Agassi i finalen.    
Gómez hadde også stor suksess som doublespiller under hele karrieren, men fremforalt i starten av den. Sesongene 1980-81 vant han sammenlagt 12 titler. Han vant hele 18 av sine doubletitler sammen med chileneren Hans Gildemeister, deriblant det italienske åpne mesterskapet 1981. Blant doublemerittene er 2 GS-titler som han vant med andre  partnere. Den første GS-tittelen vant han i US Open 1986 sammen med Slobodan Živojinović) gjennom finaleseier over svenskene Joakim Nyström/Mats Wilander (4-6, 6-3, 6-3, 4-6, 6-3). I French Open 1988 spilte han i par med spanjolen Emilio Sánchez. Paret nådde finalen der de møtte John Fitzgerald/Anders Järryd som de beseiret med 6-3, 6-7, 6-4, 6-3.


== Grand Slam-finaler, single (1) ==


=== Titler (1) ===


== Øvrige Grand Slam-titler ==
French Open
Double – 1988 (med Emilio Sánchez)
US Open
Double – 1986 (med Slobodan Živojinović)


== Referanser ==


== Kilder ==
ATP, spillerprofil


== Eksterne lenker ==
(de) Andrés Gómez – Munzinger Sportsarchiv 
(en) Andrés Gómez – ATP-touren 
(en) Andrés Gómez – ITF Tennis 
(en) Andrés Gómez – Davis-cupen
Tore Kordahl

Tore Kordahl
(født 17. desember 1950)
er en tidligere norsk fotballspiller kjent fra landslaget.I sin ungdom spilte han frem til 1973 for 
Flisa IL og
Grue IL, hadde en sesong med 17 kamper i SFK Lyn 1974, men
ble mest kjent fra tiden i Lillestrøm SK der han
1974-82 hadde 164 kamper og en scoring i toppserien (tilsammen 322 kamper i
alle sammenhenger).  I sine 29 kamper for 
Norges herrelandslag i fotball spilte han ofte med stoppermakker Jan Birkelund.
Kordahl vant  
1. divisjon fotball for herrer 1977 og 
1978, samt vinner av
Norgesmesterskapet i fotball for herrer 1977, 
1978 og
1981
Han avsluttet i Kongsvinger IL i 1983. Han har også en sønn som heter Jonas Kordahl, som spiller for Skjetten.


== Referanser ==


== Eksterne lenker ==
(en) Tore Kordahl – Transfermarkt 
(en) Tore Kordahl – national-football-teams.com 
(en) Tore Kordahl – WorldFootball.net 
(en) Tore Kordahl – EU-Football.info 
(no) Tore Kordahl – Norges Fotballforbund
Landstingsvalget på Grønland 2009

Landstingsvalget på Grønland 2009 ble avholdt over hele Grønland den 2. juni 2009, og valgte 31 representanter til Grønlands landsting for perioden 2009–2013. Sittende statsminister Hans Enoksen kunngjorde valgdatoen den 15. april 2009, med ønske om at et nyvalgt landsting skulle styre Grønland da landets selvstyre ble utvidet 21. juni samme år. Reformen gav Grønland de samme myndighetene innenfor Det danske Riksfellesskap som Færøyene, altså myndighet over alle indre saksområder bortsett fra forsvar- og utenrikspolitikk.
Valgdeltakelsen var spådd å være lav, men endte på 74,9 prosent, en liten økning fra 2005, selv om deltakelsen fortsatt var lav i de største tettstedene. Valget gav stor tilbakegang for alle partier unntatt Inuit Ataqatigiit (IA), som vant en overlegen seier med hele 43,7 prosent av stemmene. Valgskredet var spådd ettertrykkelig på forhånd. Siumut, som har vunnet alle valg siden 1979, ble nest største parti. 7. juni 2009 annonserte IA at det ville etablere en koalisjonsregjering med Demokraatit og Kattusseqatigiit, med Kuupik Kleist (AI) som ny statsminister.


== Resultat ==


== Referanser ==
Charlie Mariano

Charlie Mariano (født 12. november 1923 i Boston, Massachusetts, død 16. juni 2009 i Köln i Tyskland) var en amerikansk jazz-saksofonist.


== Biografi ==
Han har spilt med et av Stan Kentons storband, Toshiko Akiyoshi (som ble hans kone), Charles Mingus, Eberhard Weber, Jon Christensen, the United Jazz and Rock Ensemble, Embryo og tallrike andre, kjente musikere. 
En tid reiste han i forskjellige land i Asia, blant annet India, hvor han lærte seg å spille nadaswaram, en tradisjonell obo fra Sydindia. I denne tiden gjorde han en rekke opptak sammen med lokale musikere. Disse opptakene regnes som pionéropptak i sjangeren verdensmusikk.
Fra 1971 oppholdt Mariano seg hovedsakelig i Europa, og slo seg senere ned i Köln i Tyskland hvor han bodde sammen med sin tredje kone, maleren Dorothee Zippel. Han hadde 6 døtre (blant dem, soul/jazz-sangeren Monday Michiru fra ekteskapet med Akiyoshi), 6 barnebarn og 2 oldebarn.


== Diskografi ==


=== Som bandleder ===
Charlie Mariano Octet 1949
Charlie Mariano: Boston All Stars 1951
Charlie Mariano Quartett 1955
Charlie Mariano: Folk Soul 1967
Sadao Watanabe & Charlie Mariano: Iberian Waltz (Denon, 1967)
Charlie Mariano: Reflections 1974
Philip Catherine – Charlie Mariano – Jasper van't Hof: Sleep My Love 1979
Charlie Mariano & Karnataka College of Percussion: Jyothi 1983
Shigihara – Mariano – Wells – Küttner: Tears of Sound 1984
Charlie Mariano Group: Plum Island 1985
André Jaume & Charlie Mariano: Abbaye de l´epau 1990
Charlie Mariano – Jasper van't Hof: Innuendo 1992
Charlie Mariano & Friends: Seventy 1993
Nassim, 1997
Charlie Mariano: Bangalore, 1998
Jasper van't Hof, Charlie Mariano, Steve Swallow: Brutto Tempo 2001


=== Som medmusiker ===
The Toshiko - Mariano Quartet, 1961
Charles Mingus – The Black Saint and the Sinner Lady, 1963
Embryo We keep on, 1973
Pork Pie Transitory, 1974
Eberhard Webers Yellow fields, 1975  Silent Feet 1978 & Little movements 1980
André Jaumes & Charlie Mariano Abbaye et lépau, 1990
Charlie Mariano Bangalore, 1998
Theo Jörgensmann Fellowship, 2005
Charlie Mariano & Dieter Ilg Due, 2005
Joanna Rimmer Dedicated to..... Just Me! (Sam Productions, 2008)
Supersister – Iskander, 1973


== Referanser ==


== Eksterne lenker ==
(en) Charlie Mariano – kategori av bilder, video eller lyd på Commons 
(en) Charlie Mariano på Internet Movie Database 
(en) Charlie Mariano på AllMovie 
(en) Charlie Mariano på Discogs 
(en) Charlie Mariano på MusicBrainz 
(en) Charlie Mariano på Songkick 
(en) Charlie Mariano på AllMusic 
Charlie Mariano Tribute
Charlie Marianos Biorafi Arkivert 25. juni 2008 hos Wayback Machine.
allmusic.com
Merete Lingjærde

Merete Mørk Lingjærde (født 28. april 1962) er en norsk danselærer. Hun er utdannet ved Statens balletthøgskole i 1986. 
Lingjærde har undervist siden 1979. Hun har undervist på Carte Blanche i Oslo og flere private ballettskoler. Lingjærde er dosent og programansvarlig for bachelorstudiet i jazzdans ved Kunsthøgskolen i Oslo, hvor hun siden 1990 har koreografert 17 av skolens forestillinger. Hun er valgt til Kunsthøgskolens prorektor i perioden 2015–2019.
Hun er initiativtakeren til Oslo Danse Ensemble, hvor hun gjennom de siste 24 årene har fungert som produksjonsleder så vel som kunstnerisk leder. I 2006 og 2007 var hun juryleder i Dansefeber. I 2006 sammen med Jan Ivar Lund, Vibeke Sørlie og Lars Undli, i 2007 sammen med Vibeke Sørlie og Geir Bie. Dette ble stor suksess. I 2008 var hun den norske representanten i dommerpanelet på So You Think You Can Dance Skandinavia sammen med danske Niclas Bendixen og svenske Fredrik «Benke» Rydman.  
Lingjærde har vært dommer i Skal vi danse på TV 2 siden sesong 11 i 2015. 


== Utmerkelser ==
1999: Kritikerprisen på vegne av Oslo Danse Ensemble
2014: Danseinformasjonens ærespris sammen med Toni Ferraz og Nina Lill Svendsen
2014: Kongens fortjenstmedalje


== Referanser ==


== Eksterne lenker ==
(en) Merete Lingjærde på Internet Movie Database
Kuupik Kleists regjering

Kuupik Kleists regjering var Grønlands regjering fra 12. juni 2009 til 26. mars 2013. Kuupik Kleist fra Inuit Ataqatigiit var statsminister i regjeringen, som utgikk fra sosialistiske Inuit Ataqatigiit, sosialliberale Demokraatit og konservative Kattusseqatigiit. For første gang satt ikke Siumut med regjeringsmakten.
Det søte liv

Det søte liv (originaltittel: La dolce vita) er en italiensk dramakomedie fra 1960, regissert av Federico Fellini. Den handler om menneskene i Romas aristokrati og overklassemiljø. Fellini viser overklassen som noen dekadente og ukultiverte mennesker som kjemper for å holde kjedsomheten på avstand. Den har blitt beskrevet som et overveldende portrett av, og angrep på, vårt materialistiske samfunns narcissisme, selviscenesettelse, meningsløshet – og uendelige tomhet. Den er vanligvis sitert som filmen som signaliserer skillet mellom Fellinis tidligere neo-realistiske filmer og hans senere kunstfilmer. Den blir ofte regnet blant filmhistoriens fremste arbeider.


== Handling ==
Marcello (Marcello Mastroianni) jobber som journalist i Roma på 1950-tallet der han dekker tabloidsaker om filmstjerner, religiøse syn og aristokratiets forfall.
Filmen dekker syv dager av Marcellos liv. Marcello bor sammen med Emma (Yvonne Furneaux), en kvinne som elsker ham. Marcello motstår hennes dominerende og moderlige holdning til kjærlighet og hennes konvensjonelle perspektiv på livet, mens Emma ignorerer Marcellos uttrykksløse søken etter verdi og mening. Han møter på et antall kvinner gjennom filmen, inkludert Maddalena (Anouk Aimée), en vakker, rik og sløvet elsker, og Sylvia (Anita Ekberg), en svensk-amerikansk filmstjerne som han begjærer. Han gjenforenes med sin gamle venn Steiner (Alain Cuny) og sin far.


== Roller ==


== Referanser ==


== Eksterne lenker ==
(en) Det søte liv på Internet Movie Database 
(no) Det søte liv hos Filmfront 
(sv) Det søte liv i Svensk Filmdatabas 
(da) Det søte liv i Danmark Nationale Filminstitut 
(fr) Det søte liv på Allociné 
(nl) Det søte liv på MovieMeter 
(en) Det søte liv på AllMovie 
(en) Det søte liv på Turner Classic Movies 
(en) Det søte liv på Rotten Tomatoes 
(en) Det søte liv på Metacritic
FK Žalgiris

FK Žalgiris er en litauisk fotballklubb som kommer fra hovedstaden Vilnius. Klubben spiller i A lyga, høyeste fotballnivå i Litauen. 


== Navnehistorie ==
1947 – Dinamo
1948 – 1961 – Spartakas
1962 – Žalgiris
1993 – Žalgiris-EBSW
1995 – FK Žalgiris
2009 – VMFD Žalgiris
2015 – FK Žalgiris


== Sesonger ==


== Meritter ==
Seriemester: 101991, 1992, 1999, 2013, 2014, 2015, 2016, 2020, 2021, 2022Cupmester: 141990–91, 1992–93, 1993–94, 1996–97, 2003, 2011–12, 2012–13, 2013–14, 2014–15, 2015–16, 2016, 2018, 2021, 2022Supercupmester: 72003, 2013, 2014, 2015, 2016, 2017, 2020Sovjetisk eliteserie: 11982


== Spillerstall ==
Pr. 19. januar 2023.


== Kjente tidligere spillere ==
 Pau Morer Vicente (2019)
 Ogenyi Onazi (2021)
 Josip Tadić (2021–)
 Oliver Buff (2022–)


== Trenere ==
 Mindaugas Čepas (2008–2009)
 Igoris Pankratjevas (2009–2010)
 Vitalijus Stankevičius (2011)
 Damir Petravić (2012)
 Marek Zub (2012–2014)
 Valdas Dambrauskas (2014–2017)
 Aleksandr Brazevič (2017)
 Aurelijus Skarbalius (2017–2018)
 Valdas Urbonas (2018–2019)
 Marek Zub (2019) 
 João Luís Martins (2019) 
 Aliaksei Baga (2020)
 Vladimir Tjeburin (2021–...)


== Referanser ==


== Eksterne lenker ==
(lt) Offisielt nettsted 
(en) FK Žalgiris Vilnius – kategori av bilder, video eller lyd på Commons
Alf G. Skeppstedt

Alf Gustav Skeppstedt (født 21. desember 1935) er en norsk organisasjonsmann og bedriftsleder.
Etter examen artium i 1955 tok Skeppstedt skogteknikkereksamen ved Statens skogskole i Kongsberg i 1960 og en Master of Science-grad ved State University College of Forestry i New York i 1963. Han hadde deretter et studieopphold ved Albert-Ludwigs-Universität, før han ble bedriftsøkonomisk kandidat fra Handelshøyskolen BI i 1970.Skeppstedt har vært innom en rekke bedrifter og organisasjoner, blant annet Tofte Cellulosefabrik, Union, Studieselskapet for Norsk Industri, Landbrukets Priscentral og Trelastindustriens Sentralforbund.Skeppstedt har vært aktiv i Norsk Landbruksjournalistlag, og har også vært generalsekretær (1975–88) og leder (1989–92) i International Federation of Agricultural Journalists.


== Referanser ==
11. serierunde i Toppserien 2009

11. serierunde i Toppserien 2009 ble spilt lørdag den 6. juni klokken 16:00, bortsett fra Kolbotn-Stabæk, som var TV-kamp og ble spilt søndag 7. juni klokken 14:00.


== Fakta ==


== Kommentarer ==


== Eksterne lenker ==
Toppserien 2009: Terminliste og resultater på altomfotball.no
Iriomotekatt

Iriomotekatt (Prionailurus bengalensis iriomotensis) er et lite rovdyr som tilhører gruppen av asiatiske flekkede småkatter.


== Beskrivelse ==
Det er fortsatt usikkert om dette kattedyret er en underart av leopardkatten, slik den framstår her og slik den oppføres i IUCNs rødliste, eller er en egen art (Prionailurus iriomotensis), slik noen fortsatt betrakter den som. Da den japanske forskeren Yoshinori Imaizumi oppdaget katten i 1967 trodde man at han hadde oppdaget en ny art. Dette er imidlertid revidert, slik at de fleste i dag regner den som lokal variant eller underart av leopardkatten. 
Iriomotekatten skiller seg fra leopardkatten på flere måter, blant annet gjennom å være fysisk mindre og gjennom forskjeller i skallen. Den har dessuten kun 28 tenner, mot normalt 30. Kroppslengden er cirka 50–60 cm og halen utgjør i tillegg cirka 20 cm. Lemmene er relativt korte og ender i labber som ikke har fullt inntrekkbare klør. Vekten er typisk 3,5–5 kg (typisk 4,2 kg ± 0,5 kg. Pelsen, som består av relativt lange hår, er gråbrun i fargen og har tydelig flekkmønster.


== Utbredelse og habitat ==
Iriomotekatten er endemisk for den 292 km² store øya Iriomote i Okinawa, Japan. Habitatet består for det meste av lavt fjellandskap (300–460 moh.) med subtropisk eviggrønn skog, med innslag av mangrovebelter langs vannveiene. Studier har vist at iriomotekatten foretrekker lavereliggende områder med en mosaikk av våtmarksområder, småelver og mindre bakketopper.


== Annet ==
Bestanden av iriomotekatter er kritisk truet av utryddelse og underarten står oppført på IUCNs rødliste.


== Referanser ==


== Eksterne lenker ==
(en) Iriomotekatt i Global Biodiversity Information Facility 
(en) Iriomotekatt hos Fossilworks 
(en) Iriomotekatt hos ITIS 
(en) Kategori:Prionailurus bengalensis iriomotensis – bilder, video eller lyd på Wikimedia Commons 
Prionailurus iriomotensis – detaljert informasjon på Wikispecies
Svingbane

En svingbane (en svingfil eller et svingfelt) er en kjørebane som er beregnet for kjøretøyer som ønsker å svinge av til en sidevei lenger fremme.
Svingbaner er normalt oppmerket med piler som starter med en strek parallelt med kjørebanen for å "knekke" i 45° eller 90° til den siden hvor man kan dreie (svinge). Gradtallet kommer an på sideveiens retning. Visse steder kan pilene kombineres hvis svingbanen fører til to sideveier. Pilen kan også være en blendet sidegren midt på "skaftet" av pilen, dersom man ikke må svinge av den førstkommende veien, men skal fortsette til den neste.